open-index/open-wikipedia-markdown huggingface dataset:
আগ্নেয়াস্ত্র

[থাম্ব|ডান|upright=1.35|A [United States Navy|US Navy sailor fires a Mk 18 Mod 1 carbine at a target.]]**আগ্নেয়াস্ত্র** এক প্রকার হাতিয়ার যা নিয়ন্ত্রিত বিস্ফোরণের দ্বারা এক অথবা একাধিক‌ ক্ষেপণসাধ্য বস্তূ অতি দ্রুত‌ প্রক্ষেপ করতে সক্ষ‌ম‌। বিভিন্ন প্রকার আগ্নেয়াস্ত্র রয়েছে৷
এদের মধ্যে উল্লেখযোগ্য হল:, একে-৪৭, এম ১৯১১, এম১৬ রাইফেল, গ্রেনেড, গ্লক ১৯ ইত্যাদি।
## প্রকারভেদ
অস্ত্রকে বিভিন্ন গুনাবলী অনুসারে বিভিন্নভাবে বিভক্ত করা হয়।
বিভিন্ন গুনাবলী বিশ্লেষণ শেষে আগ্নেয়াস্ত্রসমূহকে প্রধানত নিম্নোক্তভাবে বিভক্ত করা হয়।

* ১. হ্যান্ডগান
* ২. লংগান
* ৩. রাইফেল
* ৪. শটগান
* ৫. সাব মেশিন গান
* ৬. মেশিন গান
* ৭. হেভি মেশিন গান
* ৮. কার্বাইন
* ৯. স্নাইপার
* ১০.অটোমেটিক রাইফেল
* ১১.ব্যক্তিগত নিরাপত্তা বিষয়ক অস্ত্র

## কার্যকলাপ
* ১. ম্যানুয়াল
* ২. লিভার অ্যকশন
* ৩. পাম্প অ্যকশন
* ৪. সেমি অটোমেটিক
* ৫. অটোমেটিক
* ৬. সিলেক্টিভ ফায়ার

## উৎপাদক
বিশ্বে আগ্নেয়াস্ত্র উৎপাদনকারী অনেক দেশ রয়েছে৷ রাশিয়া,যুক্তরাষ্ট্র,যুক্তরাজ্য,চীন ইত্যাদি উল্লখযোগ্য৷
থাম্ব|200px|কোল্ট পিস্তল
[থাম্ব|200px|[TKB-059.]]
[থাম্ব|ডান|A [Colt Single Action Army revolver]]
[থাম্ব|A [Glock|Glock 17 semi-automatic pistol]]

## আরও দেখুন
* আরকেবুসে
* শটগান
* অ্যাসল্ট রাইফেল
## তথ্যসূত্র


বিষয়শ্রেণী:অস্ত্র
বিষয়শ্রেণী:সামরিক প্রযুক্তি
বিষয়শ্রেণী:চীনা উদ্ভাবন
বিষয়শ্রেণী:প্রক্ষিপ্ত অস্ত্র
বড়িশা

থাম্ব|আটচালা শিব মন্দির,বড়িশা,ভারত
**বড়িশা** দক্ষিণ কলকাতার একটি লোকালয়। এটি বিখ্যাত জমিদার সাবর্ণ রায়চৌধুরীর বাসভবনের জন্য এবং বিখ্যাত ভারতীয় ক্রিকেটার সৌরভ গঙ্গোপাধ্যায়ের জন্মস্থল হিসেবে খ্যাত। ঐতিহাসিকভাবে এটি কলকাতার সবচেয়ে পুরনো এলাকাগুলির একটি।

## অবস্থান
বড়িশা কলকাতা শহরের কেন্দ্র এস্প্লেনেড থেকে ১০ কিলোমিটার দক্ষিণ-পশ্চিমে অবস্থিত। আদিতে এটি একটি আলাদা গ্রাম ছিল। বর্তমানে এটি কলকাতা কলকাতা পৌরসংস্থার  অন্তর্গত ও চারটি ওয়ার্ডে বিভক্ত : ১২৩, ১২৪, ১২৫ ও ১২৬। উত্তরে বিবেকানন্দ মহিলা কলেজ থেকে শুরু করে দক্ষিণে ঠাকুরপুর পর্যন্ত এলাকাটির বিস্তার। বড়িশার মাঝখান দিয়ে ডায়মন্ড হার্বার রোড ও জেমস লং সরণী চলে গিয়েছে।

## দর্শনীয় স্থান
বড়িশার দর্শনীয় স্থানের মধ্যে আছে বড়িশা উচ্চ-বিদ্যালয়(১৮৫৬সন),বেহালা চৌরাস্তা, শখের বাজার, সাবর্ণ সংগ্রহশালা, ডগলাস গ্রাউন্ড, চণ্ডী মন্দির ও 
শতাব্দী প্রাচীন মেলা ।
এছাড়াও এখানে "দাদা" তথা ভারতীয় পুরুষ দলের প্রাক্তন অধিনায়ক সৌরভ গাঙ্গুলির আদি বাসভবন অবস্থিত।

বিষয়শ্রেণী:দক্ষিণ কলকাতার পাড়া
বিষয়শ্রেণী:কলকাতার পাড়া
দিল্লি মেট্রো

**দিল্লি মেট্রো** (হিন্দি: दिल्ली मेट्रो) ভারতের রাজধানী দিল্লি ও তার পার্শ্ববর্তী গুরগাঁও ও নয়ডা অঞ্চলের দ্রুত পরিবহন ব্যবস্থা। দিল্লি মেট্রো নেটওয়ার্কের পাঁচটি লাইনের সম্মিলিত দৈর্ঘ্য ৩২৭.০০ কিলোমিটার (২০৩ মাইল)। দিল্লি মেট্রোর স্টেশনের সংখ্যা ২৩৬টি; এর মধ্যে ৬৮টি ভূগর্ভস্থ। এই মেট্রোয় উড়াল, ভূপৃষ্ঠস্থ ও ভূগর্ভস্থ – তিন প্রকার লাইনই রয়েছে এবং ব্রড গেজ ও স্ট্যান্ডার্ড গেজ – উভয় প্রকার রোলিং স্টকই ব্যবহৃত হয়।

দিল্লি মেট্রো রেল কর্পোরেশন (ডিএমআরসি) দিল্লি মেট্রো নেটওয়ার্কের দায়িত্বপ্রাপ্ত। ২০১০ সালের এপ্রিল মাসের হিসেব অনুযায়ী, ডিএমআরসি সকাল ৬টা থেকে রাত্রি ১১টার মধ্যে ৩ থেকে ৪.৫ মিনিট ব্যবধানে দৈনিক ১০০টি ট্রেন চালিয়ে থাকে। ট্রেনগুলিতে চার থেকে ছয়টি কোচ থাকে। ওভারহেড ক্যাটেনারির মাধ্যমে ২৫ কিলোওয়াট ৫০ হার্টজ এসি বিদ্যুৎ ট্রেনগুলিতে সরবরাহ করা হয়। দিল্লি মেট্রোর দৈনিক গড় যাত্রীসংখ্যা ১০ লক্ষ। উদ্বোধনের পর সাত বছরে দিল্লি মেট্রো ১০০ কোটিরও বেশি যাত্রী পরিবহন করেছে।

১৯৮৪ সালে দিল্লি ডেভেলপমেন্ট অথরিটি ও আরবান আর্টস কমিশন দিল্লি শহরের জন্য একটি বহুমুখী পরিবহন ব্যবস্থার প্রস্তাব রাখলে দিল্লি মেট্রোর পরিকল্পনা প্রথম গৃহীত হয়। ১৯৯৫ সালে ভারত সরকার ও দিল্লি সরকার যৌথ উদ্যোগে দিল্লি মেট্রো রেল কর্পোরেশন (ডিএমআরসি) স্থাপন করে। ১৯৯৮ সালে নির্মাণকাজ শুরু হয়। ২০০২ সালে দিল্লি মেট্রোর প্রথম অংশ রেড লাইন চালু হয়। এরপর ২০০৪ সালে ইয়োলো লাইন; ২০০৫ সালে ব্লু লাইন, ২০০৯ সালে ব্লু লাইনের একটি শাখা এবং ২০১০ সালে গ্রিন লাইন চালু হয়। প্রকল্পের দ্বিতীয় ভাগে এই লাইনগুলির সম্প্রসারণ এবং নতুন লাইনের নির্মানকাজ চলছে। এর মধ্যে রয়েছে দিল্লি এয়ারপোর্ট মেট্রো এক্সপ্রেস ও ভায়োলেট লাইন, যার কাজ ২০১০ সালের সেপ্টেম্বর মাসের মধ্যে সম্পূর্ণ হওয়ার কথা।

## পাদটীকা

## তথ্যসূত্র

* 

## অতিরিক্ত পাঠ
* Trenchless Digging - Article in the Tribune (Chandigarh) by D. S. Dhillon. Dated Thursday, January 29, 2004
* 
* 

## বহিঃসংযোগ

* Official site of Delhi Metro Rail Corporation Ltd. (DMRC)
* Real distance map of the Delhi Metro Network

বিষয়শ্রেণী:দিল্লি
বিষয়শ্রেণী:ভারতে মেট্রো রেল
বিষয়শ্রেণী:দিল্লি মেট্রো
বিষয়শ্রেণী:ভারতে গণ পরিবহন
বিষয়শ্রেণী:দিল্লির পরিবহন ব্যবস্থা
বিষয়শ্রেণী:২০০২-এ দিল্লিতে প্রতিষ্ঠিত
বিষয়শ্রেণী:নয়াদিল্লি
বিষয়শ্রেণী:দিল্লির পরিবহন
বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:ভারতে স্ট্যান্ডার্ড গেজ রেলওয়ে
এয়ার গান‌

থাম্ব|স্প্রিং-পিস্টন এয়ার রাইফেলের সংগ্রহ
থাম্ব|ব্রেক-ব্যারেল এয়ার রাইফেল

**এয়ার গান‌** এক প্রকার রাইফেল, পিস্তল অথবা শটগান যা ঘনীভূত বাতাস বা অন্য কোনো গ্যাসের দ্বারা ক্ষেপনসাধ্য বস্তূ প্রক্ষেপ করতে সক্ষ‌ম‌। এয়ার গান মূলত শিকার, বিনোদনমূলক শুটিং এবং প্রতিযোগিতামূলক খেলাধুলা (যেমন অলিম্পিক গেমস্) ইত্যাদি কাজে ব্যবহার করা হয়। এয়ার গান থেকে সাধার‌ন‌ত‌ ক্ষেপনসাধ্য ধাত‌ব‌ বস্তূ প্র‌ক্ষেপ‌ ক‌রা হ‌য় যা পেলেট‌ নামে প‌রিচিত‌। কিছু ক্ষেত্রে এয়ার গান থেকে সিসের গুলি বা ছররা প্র‌ক্ষেপ‌ ক‌রা হ‌য়। যে স‌ব‌ এয়ার গানে ক্ষেপনসাধ্য বস্তু হিসাবে প্লাস্টিকের গুলি ব্যবহার করা হয় তাদের‌ এয়ার স‌ফ্ট্ গান‌ ব‌লা হ‌য়। এয়ার গান তুলনায় আগ্নেয়াস্ত্র অপেক্ষা কম শক্তিশালী হলেও মারনাস্ত্রের কাজ করতে পারে।

### প্রকারভেদ
এয়ার গান মুলত তিন ধরনের হতে পারে, spring-piston, pneumatic, আর CO2. spring-piston ধরনের এয়ার গান সবচাইতে সরল প্রকৃতির আর দামে কম| এতে 0.177 গুলির স্পীড 1200 ফুট প্রতি সেকেন্ড অবধি হতে পারে| এতে সংকূচিত স্প্রীং এর শক্তি কে কাজে লাগানো হয় একটি পিষ্টন এর ওপর| pneumatic এয়ার গানে এয়ার ট্যাঙ্ক লাগানো থাকে, যাতে খুব উচ্চ চাপে বাতাস ভরে রাখা যায়| CO2 এয়ার গানে এয়ার ট্যাঙ্কের বদলে CO2 ট্যাঙ্ক থাকে| এই তিন রকমের ভেতর pneumatic, আর CO2 গানে খুব সঠিক নিশানা লাগানো যায় বলে Olympic আর ISSF (International Shooting Sport Federation) ইভেন্ট এ এগুলো ব্যবহার করা হয়| তবে pneumatic এর দাম অনেক বেশি|

ডান|থাম্ব|300px|Walther LGR অলিম্পিকে ব্যবহৃত এয়ার রাইফেল
### এয়ার গান সংক্রান্ত আইন‌
পৃথিবীর এক একটি দেশে এয়ার গানের লাইসেন্স এর এক এক রকম আইন আছে| জাপানে যে কোনো এয়ার গানের জন্য আলাদা লাইসেন্স নিতে হয়| আবার বৃটেন, ভারত, জার্মানি, ইটালি এবং আরো অনেক দেশে একটি নি‍র্দিষ্ট মাত্রার muzzle energy সম্পন্ন বন্দুকের জন্য লাইসেন্স লাগে না| অন্যদিকে আমেরিকাতে এয়ার গান মাত্রই লাইসেন্স বিহীন বন্দুক| তা যদি এয়ার গান প্রযুক্তিতে তৈরি 0.50 ক্যালিবার হেভি মেশিনগান হয় তা কিনতেও লাইসেন্স লাগবে না| বাংলাদেশে বন্যপ্রাণী (সংরক্ষণ ও নিরাপত্তা) আইন, ২০১২ অনুসারে এয়ারগান নিষিদ্ধ।

### ক্যালিবার‌
এয়ার গানের পেলেট নানা ব্যাসের হয় তবে ৪.৫ মিমি (.১৭৭) এবং ৫.৫ মিমি (.২২) সর্বাধিক‌ জনপ্রিয় | এই ৪.৫ মিমি (.১৭৭) ক্যালিবার হল সবচাইতে accurate যা Olympic আর ISSF ইভেন্ট এ ব্যবহার করা হয়, এছাড়াও .20" (5.0&nbsp;mm), .25" (6.35&nbsp;mm), .45" (11.25&nbsp;mm), .50" (12.5&nbsp;mm), .58" (14.5&nbsp;mm) ক্যালিবারের গুলি আছে|

### ব্যবহার‌
শিকার, বিনোদনমূলক শুটিং এবং প্রতিযোগিতামূলক খেলাধুলা ছাড়া যুদ্ধাস্ত্র হিসাবে এর ব্যবহার সীমিত| গুলির স্পীড আগ্নেয়াস্ত্র অপেক্ষা কম হওয়া এর প্রধান কারণ| যেখানে AK-47 এর গুলির স্পীড ২,৩৪৬ ফুট প্রতি সেকেন্ড সেখানে এয়ার গানে গুলির স্পীড ১২০০ ফুট প্রতি সেকেন্ড। তবে 17th century তে এয়ার গান যুদ্ধে ব্যবহার করা হত| Girandoni Air Rifle হল একটি যুদ্ধে ব্যবহার করা এয়ার গান।
অনেকেই বিয়ে বাড়িতে বংশগত ঐতিহ্যে হিসাবে এয়ার গানের সাহায্য গুলি ফুটিয়ে বিনোদন দিয়ে থাকেন।

## নিরাপত্তা এবং অপব্যবহার
যেহেতু ঐতিহাসিক এয়ার গানসমূহ যুদ্ধবিগ্রহের জন্যই বিশেষভাবে তৈরি করা হয়েছে, তাই আধুনিক এয়ার গানসমূহ প্রাণঘাতী হতে পারে। চিকিৎসা সাহিত্যে আধুনিক এয়ার গানকে মৃত্যুর কারণ হিসাবে উল্লেখ করা হয়েছে।

## তথ্যসূত্র

বিষয়শ্রেণী:সামরিক প্রযুক্তি
বিষয়শ্রেণী:অস্ত্র
বিষয়শ্রেণী:পিস্তল
বিষয়শ্রেণী:রাইফেল
বিষয়শ্রেণী:শিকারের সরঞ্জাম
বিষয়শ্রেণী:সুয়েডীয় উদ্ভাবন
কিরিচ

thumb|right|upright|কিরিচ
**কিরিচ** দুই দিকে ধার বিশিষ্ট ইন্দোনেশীয় ছোরা জাতীয় ধারালো অস্ত্র। এটি একটি কাঠের খাপের ভিতরে থাকে এবং খাপটি বিষাক্ত থাকে। কিরিচ এর ভিন্নধর্মী ঢেউ তোলা ফলার জন্য বিখ্যাত, তবে অনেকগুলি কিরিচের সোজা ফলাও রয়েছে। সমুদ্রতীরবর্তী দক্ষিণপূর্ব এশিয়া তথা মালয়েশিয়া, ব্রুনেই, ও দক্ষিণ ফিলিপাইন এবং দক্ষিণ থাইল্যান্ডের অধিকাংশ সম্প্রদায়ে কিরিচ ক্ষমতা ও গোষ্ঠীগত দম্ভের প্রতীক।

কিরিচকে তিনভাগে বিভক্ত করা যেতে পারে: ব্লেড (বিলা বা উইলা), হাতল (হুলু) এবং খাপ (ওরাংকা)। কিরিচের এই অংশগুলি হ'ল শিল্পকলার বস্তু, প্রায়শই সূক্ষ্ম বিশদে খোদাই করা হয় এবং ধাতু, মূল্যবান বা বিরল ধরনের কাঠ, বা স্বর্ণ বা আইভরির মত বিভিন্ন উপকরণ থেকে তৈরি হয়। কিরিচের নান্দনিক মান নির্ভর করে ধাপুর (প্রায় ৬০০টি রূপসহ ব্লেডের ধরন এবং নকশা), পামোর (ব্লেডের উপর ধাতব মিশ্রণের সজ্জিত প্যাটার্ন, প্রায় ২৫০টি রূপ রয়েছে) এবং টেংগাহের উপর, যা একটি কিরিচের বয়স এবং উৎস নির্দেশ করে। ক্রিসের গুণমান এবং ঐতিহাসিক মানের উপর নির্ভর করে এটি কয়েক হাজার ডলার বা তারও বেশি দামী হতে পারে।

## তথ্যসূত্র

## বহিঃসংযোগ

* Surprising find at Okinawa temple – The Star online.
* The Kris in Java and Bali, Indonesia
* OLD BLADES (introducing krises)
*Makna Ricikan Keris (Meaning of Kris accessories) 

বিষয়শ্রেণী:ধারালো অস্ত্র
বিষয়শ্রেণী:অসম্পূর্ণ
বিষয়শ্রেণী:ছোরা
বিষয়শ্রেণী:ইন্দোনেশীয় সংস্কৃতি
বিষয়শ্রেণী:ইন্দোনেশীয় উদ্ভাবন
বিষয়শ্রেণী:ইন্দোনেশীয় শব্দ ও বাক্যাংশ
বিষয়শ্রেণী:মৌখিক ও স্পর্শবিহীন মানবীয় অমূল্য সম্পদের নিদর্শন
বিষয়শ্রেণী:আচার অস্ত্র
বিষয়শ্রেণী:ইন্দোনেশিয়ার অস্ত্র
বিষয়শ্রেণী:জাভার অস্ত্র
বর্শা

[thumb|right|350px|শিকারের বর্শা ও ছুরি, [যুক্তরাষ্ট্র|যুক্তরাষ্ট্রের মেসা বের্দে ন্যাশনাল পার্ক।]] 
**বর্শা** দুই দিকে ধারালো, চোখা মাথা বিশিষ্ট, লাঠির মাথায় গাথা হাতে তৈরি অস্ত্রবিশেষ। অতি প্রাচীন আমল থেকেই বর্শা বা বল্লমের ব্যবহার দেখা যায়। বন্দুক আবিস্কারের আগে এটি ছিল দুরের শত্রুকে আঘাতের অন্যতম ব্যবহার্য অস্ত্র।

বিষয়শ্রেণী:অস্ত্র
বিষয়শ্রেণী:অসম্পূর্ণ
বিষয়শ্রেণী:প্রক্ষিপ্ত বস্তু
অ্যাডোবি প্রিমিয়ার

থাম্ব|Premiere Pro CC logo**অ্যাডোবি প্রিমিয়ার প্রো** একটি টাইমলাইন **([[:en:Timeline|Timeline]])** ভিত্তিক **নন-লিনিয়ার ([[:en:Non-linear_editing|Non-linear]]) ভিডিও এডিটিং** সফটওয়্যার অ্যাপ্লিকেশন যা **[[অ্যাডোবি ইনকর্পোরেটেড]]** (Adobe Inc.) উন্নয়ন করেছে এবং অ্যাডোবি ক্রিয়েটিভ ক্লাউড (Adobe Creative Cloud) লাইসেন্সিং প্রোগ্রামের অংশ হিসাবে প্রকাশিত। এটি ২০০৩ সালে প্রথম চালু হয়েছিল তবে **অ্যাডোব প্রিমিয়ার প্রো** এর পূর্ববর্তী সংস্করণ **অ্যাডোব প্রিমিয়ার** (১৯৯১) সালে প্রথম চালু হয়েছিল। এটি পেশাদার ভিডিও সম্পাদনার ক্ষেত্রে পরিচিতি পেলেও অ্যাডোব সিস্টেমস এর আরেকটি সফটওয়্যার **অ্যাডোবি প্রিমিয়ার এলিমেন্টস** সাধারণ গ্রাহককে লক্ষ্য করে বিক্রি করা হয়।

সিএনএন হ'ল অ্যাডোব প্রিমিয়ার প্রো এর প্রথম দিকের গ্রহণকারী এছাড়াও, 2007 সালে, বিবিসির কয়েকটি বিভাগ প্রিমিয়ার প্রো গ্রহণ করেছিল। এটি ডেডপুল, গন গার্ল, ক্যাপ্টেন আবু রায়েদ এবং সম্প্রতি টার্মিনেটর: ডার্ক ফ্যাট এবং দানব, এবং ম্যাডোনার কনফেশনেশন ট্যুরের মতো অন্যান্য স্থানগুলির মতো বৈশিষ্ট্যযুক্ত চলচ্চিত্রগুলি সম্পাদনা করতে ব্যবহৃত হয়েছে।

## তথ্যসূত্র

বিষয়শ্রেণী:কম্পিউটার সফটওয়্যার
বিষয়শ্রেণী:অ্যাডোবি সফটওয়্যার
শটগান

**শটগান** (এছাড়াও **ছররা বন্দুক‌** এবং **মরিচ বন্দুক**, অথবা ঐতিহাসিকভাবে **পক্ষিশিকারের বন্দুক** হিসেবে পরিচিত) এক প্রকার আগ্নেয়াস্ত্র যা সাধারণত কাঁধে রেখে গুলি ছোড়ার জন্যে নির্মিত। এটি শট নামক ছোট বর্তুল পিলেট গুলি ছোড়ার ক্ষেত্রে নির্দিষ্ট খোলক শক্তি ব্যবহার করে। এছাড়াও কার্তুজের‌ খোলে স‌ঞ্চিত‌ শ‌ক্তির‌ দ্বারা একাধিক‌ ছ‌র‌রা অথ‌বা অস‌মান‌ চেহারার‌ ব‌ন্দুকের‌ গুলি প্র‌ক্ষেপ‌ ক‌র‌তে পারে। এর ফায়ারিং স্পিড কম হলেও এক শটে প্রচুর শক্তি সঞ্চার করতে পারে।

## আরও দেখুন
* প্রাচীন বন্দুক
* বন্দুক নিরাপত্তা
* শটগানের তালিকা
* দোচুঙ্গী শটগান

## তথ্যসূত্র
;টীকা

;গ্রন্থতালিকা
* 
* 
* 
* 

## বহিঃসংযোগ

*শটগানের খড়ম পৃথকীকরণের আলোকচিত্র
* 

বিষয়শ্রেণী:পুলিশের অস্ত্র
শটগান
জলীয় বাষ্প

**জলীয় বাষ্প** হলো পানি বা পানির বায়বীয় রূপ। প্রমাণ চাপে ১০০ ডিগ্রি সেলসিয়াস তাপমাত্রায় পানি বাষ্পে পরিণত হয়। আবার একইভাবে জলীয় বাষ্পের ঘনীভবন সাধিত হলে তা পূর্বাবস্থায় অর্থাৎ তরল অবস্থায় রূপান্তরিত হয়।

জলীয় বাষ্প বর্ণ ও গন্ধহীন গ্যাসীয় পদার্থ।

## জলীয় বাষ্পের সাধারণ ধর্ম

### বাষ্পীভবন

#### ঘনীভবন

### রাসায়নিক বিক্রিয়া

## বহিঃসংযোগ
* National Science Digital Library - Water Vapor
* Measuring Water Vapor : A lesson plan from the National Science Digital Library.
* Calculate the condensation of your exhaled breath
* Water Vapor Myths: A Brief Tutorial 
* AGU Water Vapor in the Climate System - 1995 

বিষয়শ্রেণী:পানি
বিষয়শ্রেণী:পানির রূপ
বিষয়শ্রেণী:গ্রীনহাউজ গ্যাস
বিষয়শ্রেণী:বায়ুমণ্ডলীয় তাপগতিবিজ্ঞান
গোল মরিচ

**গোল মরিচ** (বৈজ্ঞানিক নাম: ***Piper nigrum*** ইংরেজি নাম Black pepper) পিপারাসি গোত্রের *পিপার* গণের একটি লতাজাতীয় উদ্ভিদ। এদের ফলকে শুকিয়ে মসলা হিসাবে ব্যবহার করা হয়। গোল মরিচের Pepper শব্দটি এসেছে সংস্কৃত ভাষার "পিপালী" শব্দ থেকে, যার অর্থ দীর্ঘ মরিচ। এখান থেকে উদ্ভূত হয়েছে লাতিন ভাষার *piper* যা মরিচ ও গোল মরিচ দুটোকেই বোঝানোর জন্য রোমানরা ব্যবহার করতো।

## বিবরণ:
গোল মরিচ ফলটি গোলাকার, ৫ মিলিমিটার ব্যাসের, এবং পাকা অবস্থায় গাঢ় লাল বর্ণের হয়ে থাকে। এর মধ্যে মাত্র ১টি বীজ থাকে। গোল মরিচ গাছের আদি উৎস দক্ষিণ ভারত। পৃথিবীর উষ্ণ ও নিরক্ষীয় এলাকায় এটির চাষ হয়ে থাকে।

গোল মরিচের গুঁড়া পশ্চিমা (ইউরোপীয়) খাদ্যে মসলা হিসাবে ব্যবহার করা হয় প্রাচীন কাল থেকে। তবে ভারত বর্ষের মসলাধিক্য রান্নায় এটির ব্যবহার প্রচুর। এছাড়া ঔষধী গুণাগুণের জন্যেও এটি সমাদৃত। গোল মরিচে পাইপারিন (piperine) নামের রাসায়নিক উপাদান রয়েছে, যা থেকে এর ঝাঁঝালো স্বাদটি এসেছে।

## গুনাগুণ:
গ্যাসট্রিক, কফ, ঠাণ্ডাজনিত সমস্যায়, ক্যান্সার কোষের বৃদ্ধি ব্যাহত করতে, ওজন কমাতে বিশেষভাবে সাহায্য করে।

## রাসায়নিক উপাদান:
গোলমরিচে অনেক পরিমাণে মেন্থল আছে। শুকনো গোলমরিচের (০.৩-০ .৪%) -এ সাধারণত মেন্থল (৭-৪৮%), মেন্টোন (২০-৪৬%), মিথাইল অ্যাসিটেট (৩-১০%), মেন্থোফুরান (১-১৭%) এবং ১,৮-সিনোল (৩-৬%) সমন্বিত উদ্বায়ী তেল থাকে। এছাড়াও limonene, pulegone, caryophyllene এবং pinene সহ অনেক যৌগ সামান্য পরিমাণে রয়েছে।

## তথ্যসূত্র:


## বহিঃসংযোগ:

* গোল মরিচের পুষ্টিমান 
* "Black Pepper" from Plant Cultures, a collaboration between NYKRIS and Kew Gardens
* গোল মরিচের রাসায়নিক উপাদান (Dr. Duke's Databases)
* Mint Tea Health Benefits

বিষয়শ্রেণী:মসলা
বিষয়শ্রেণী:লতা
বিষয়শ্রেণী:ঔষধ
বিষয়শ্রেণী:এশিয়ার ঔষধি উদ্ভিদ
বিষয়শ্রেণী:ভারতীয় মসলা
বিষয়শ্রেণী:কাঠ-বহির্ভূত বনজ দ্রব্য
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:সুগন্ধীসার তেল
বিষয়শ্রেণী:ভারতে উদ্ভূত ফসল
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
লংকা (দ্ব্যর্থতা নিরসন)

**লংকা** বলতে বোঝানো হতে পারে -

* মরিচ বা লংকা এক প্রকারের ঝাল ফল, যা রান্নাতে মসলা হিসাবে ব্যবহার করা হয়
* শ্রীলঙ্কা দক্ষিণ এশিয়ার একটি রাষ্ট্র
* লঙ্কা হিন্দু মহাকাব্যে বর্ণিত অসুররাজ রাবণের রাজধানী
ইন্সট্রুমেন্টেশন

[থাম্ব|250px|একটি [স্টিম টারবাইন-এর নিয়ন্ত্রণ স্থল]]
থাম্ব|250px|বায়ু চালিত পিআইডি(PID) নিয়ন্ত্রক

**ইন্সট্রুমেন্টেশন** হল প্রযুক্তিতে, সুনির্দিষ্ট পরিমাপের সরঞ্জামগুলির বিকাশ এবং ব্যবহার। এটি বিজ্ঞানের একটি শাখা যেখানে পরিমাপ এবং নিয়ন্ত্রণ নিয়ে কাজ করা হয়। ইন্সট্রুমেন্ট হল এমন যন্ত্র, যা কোন কিছুর প্রবাহ, তাপমাত্রা, পরিমাণ, চাপ ইত্যাদি পরিমাপ এবং নিয়ন্ত্রণ করতে পারে। বিভিন্ন নিয়ন্ত্রণ পদ্ধতি সমূহের মধ্যে তুলনা ইন্সট্রুমেন্টেশনের অন্যতম কাজ।

নিয়ন্ত্রণ ইন্সট্রুমেন্টেশনের যে সব যন্ত্র দিয়ে কাজ করে সেগুলো হল- সলিনয়েড (solenoid), বিদ্যুৎ নিয়ন্ত্রিত ভালভ, ব্রেকার (breaker), রিলে (relays) ইত্যাদি। এসব যন্ত্র পরিপার্শ্বের পরিবর্তন অনুসারে উদ্দিপ্ত হয় এবং স্বয়ংক্রিয় ভাবে কাজ করে।

যেসব যন্ত্র অ্যানালগ সংকেত তৈরি করে তাদের ট্রান্সমিটার বলে। সাধারণত ট্রান্সমিটার ৪ থেকে ২০ মিলি অ্যাম্পেয়ার বৈদ্যুৎ প্রবাহের সংকেত তৈরি করে, আবার অনেক ট্রান্সমিটার বিভব, কম্পাঙ্ক বা চাপ দিয়েও সংকেত প্রদান করে।।এই সংকেত পিএলসি (PLC), ডিসিএস (DCS), এসসিএডিএ (SCADA) অথবা অন্য কোন কম্পিউটারাইজড নিয়ন্ত্রক ব্যবস্থায় ব্যবহৃত হয়।

পরিপার্শ্ব থেকে তথ্য সংগ্রহ এবং পরিপার্শ্বে পরিবর্তন সাধনে ইন্সট্রুমেন্টেশন খুব গুরুত্বপূর্ণ।

## পরিমাপ
ইন্সট্রুমেন্টেশনের মাধ্যমে ভৌত পরিবর্তন (field parameters) পরিমাপ করা যায়। এই ভৌত পরিবর্তন গুলো হল-
* তাপ
* চাপ
* প্রবাহ (flow)
* উপরি স্তরের উচ্চতা (level)
* ঘনত্ব
* সান্দ্রতা
* বিকিরণ
* বিদ্যুৎপ্রবাহ (current)
* বিভব
* আবেশ (inductance)
* ধারকত্ব (capacitance)
* কম্পাঙ্ক
* রোধ
* পরিবাহিতা
* রাসায়নিক বিন্যাস
* রাসায়নিক বৈশিষ্ট্য
* বিভিন্ন ভৌত ধর্মাবলি (various physical properties)

## নিয়ন্ত্রণ
থাম্ব|নিয়ন্ত্রণ ভালভ
ইন্সট্রুমেন্টেশন শুধু পরিপার্শ্ব থেকে সংকেত নেয় না, পরিপার্শ্বে ভৌত পরিবর্তন ও আনে।
কিছু উদাহরণ:

## ইন্সট্রুমেন্টেশন প্রকৌশল

**ইন্সট্রুমেন্টেশন প্রকৌশলীরা** বিদ্যুৎ চালিত বা বায়ু নিয়ন্ত্রণ (pneumatic domains) স্বয়ংক্রিয় যান্ত্রিক সিস্টেমের মূলনীতি এবং পরিমাপের যন্ত্রপাতি নিয়ে কাজ করে। তারা বিভিন্ন শিল্প কারখানায় যেমন- রাসায়নিক বা উৎপাদন প্লান্টে উৎপাদন ব্যবস্থার উন্নয়ন, বিশ্বস্ততা, নিরাপত্তা, স্থায়ীত্ব বৃদ্ধি এবং উৎপাদন খরচ কমানোর জন্য কাজ করেন।
সিস্টেমের ভৌত পরিবর্তন নিয়ন্ত্রণের জন্য তারা মাইক্রোপ্রসেসর,মাইক্রো কন্ট্রোলার, পিএলসি ব্যবহার করে থাকে।

## ইন্সট্রুমেন্টেশন প্রযুক্তিবিদ এবং কারিগর
ইন্সট্রুমেন্টেশন প্রযুক্তিবিদ এবং কারিগরদেরকে ইন্সট্রুমেন্টেশন যন্ত্রপাতি রক্ষনাবেক্ষন এবং যান্ত্রিক সমস্যা সমাধানে দক্ষ হতে হয়।তাদেরকে একই সাথে ইলেকট্রিশিয়ান, পাইপের মিস্ত্রী, পাওয়ার ইঞ্জিনিয়ারিং ইত্যাদি অনেক কাজ করতে হয়।অর্থাৎ কারখানার সব কাজেই তাদের পারদর্শী হতে হয়। তাই তাদেরকে অনেকেই কৌতুক করে **পাইপ ফিটার** নামে ডাকে।

## তথ্যসূত্র

## বহিঃসংযোগ
* Instrumentation Society of America, আরও তথ্যের জন্য দেখুন ইন্সট্রুমেন্ট সোসাইটি অব অ্যামেরিকা (Instrument Society of America)
* ইন্সট্রুমেন্টেশন এবং নিয়ন্ত্রণ যন্ত্র (Instrumentation and Control Devices) - ইঞ্জিনিয়ারস্ এজ (Engineers Edge)
* ইন্সট্রুমেন্টেশন এবং নিয়ন্ত্রণ (Instrumentation and Control) মুক্ত অনলাইন নিবন্ধ
* Free online pdf stuff
* ইন্সট্রুমেন্টেশন এবং নিয়ন্ত্রণ হ্যান্ড বুক (pdf)

বিষয়শ্রেণী:যন্ত্রকৌশল
বিষয়শ্রেণী:নিয়ন্ত্রণ প্রকৌশল
বিষয়শ্রেণী:সুবেদী গ্রাহক
বিষয়শ্রেণী:পরিমাপক যন্ত্র
গুগল ক্রোম

**ক্রোম** হলো গুগলের তৈরি ওয়েব ব্রাউজার। এটি ২০০৮ সালে প্রথম মাইক্রোসফট উইন্ডোজ অপারেটিং সিস্টেমের জন্য প্রকাশিত হয়। এরপর ক্রমান্বয়ে এটি লিনাক্সের বিভিন্ন ডিস্ট্রোসহ অন্যান্য অপারেটিং সিস্টেমের জন্য তৈরি হয়।

## ইতিহাস
গুগলের সাবেক প্রধান নির্বাহী এরিক এমারসন ছয় বছর ধরে একটি ওয়েব ব্রাউজার তৈরির জন্য চেষ্টা করছিলেন। তিনি বলেছিলেন, "তখন, গুগল ছিলো খুবই ছোট একটি কোম্পানি।" আর এ কারণেই, তিনি ওয়েব ব্রাউজারের প্রতিযোগিতামূলক বাজারে প্রবেশ করতে চাননি। কিন্তু পরে সের্গেই ব্রিন ও ল্যারি পেইজ কে নিয়ে যখন গুগল আরো পুনরুজ্জীবিত হয়ে ওঠে তখন তিনি মোজিলা ফায়ারফক্স থেকে কিছু ওয়েব ডেভেলপারকে ভাড়া করে আনেন এবং ক্রোম নামে একটি খসড়া ওয়েব ব্রাউজার তৈরি করেন। এ ব্যাপারে পরে এরিক বলেন, "এটা এতোটাই ভালো ছিলো যে আমি একটি ওয়েব ব্রাউজার তৈরিতে যথেষ্ট সাহস পাই।

## তথ্যসূত্র

## বহিঃসংযোগ

* 
* Google Chrome release channels (choice of stable / beta / dev / canary builds)
* History of Google Chrome on "Chrome Time Machine"
* Google Chrome Releases b itlog

বিষয়শ্রেণী:কম্পিউটার সফটওয়্যার
বিষয়শ্রেণী:মুক্ত ওয়েব ব্রাউজার
বিষয়শ্রেণী:ওয়েব ব্রাউজার
বিষয়শ্রেণী:ফ্রিওয়্যার
বিষয়শ্রেণী:গুগল ক্রোম
বিষয়শ্রেণী:২০০৮-এর সফটওয়্যার
বিষয়শ্রেণী:সি++ সফটওয়্যার
বিষয়শ্রেণী:ক্লাউড ক্লায়েন্ট
বিষয়শ্রেণী:২০০৮-এ কম্পিউটার সম্পর্কিত প্রবর্তন
বিষয়শ্রেণী:এম্বেডেড লিনাক্স
বিষয়শ্রেণী:গুগল সফটওয়্যার
বিষয়শ্রেণী:লিনাক্স-এর জন্য ওয়েব ব্রাউজার
বিষয়শ্রেণী:ম্যাকওএস ওয়েব ব্রাউজার
বিষয়শ্রেণী:বহনযোগ্য সফটওয়্যার
বিষয়শ্রেণী:ওয়েবকিট ভিত্তিক সফটওয়্যার
বিষয়শ্রেণী:উইন্ডোজ ওয়েব ব্রাউজার
বিষয়শ্রেণী:অ্যান্ড্রয়েড ওয়েব ব্রাউজার
বিষয়শ্রেণী:আইওএস ওয়েব ব্রাউজার
কাদা

ডান|থাম্ব|ইয়েমেনের আমরান শহরের কাদামাটির ঘর
**কাদা** বা **কর্দম** হলো পানি ও মাটি এর একটি আঠালো, অর্ধ তরল মিশ্রণ। পৃথিবীর অনেক স্থানেই ঘর বাড়ি নির্মাণে কাদামাটির ব্যবহার রয়েছে।

ডান|থাম্ব|রাস্তার কাদায় আটকে যাওয়া ট্রাক।

[থাম্ব|[মৃত সাগর এলাকার কাদায় স্নানরত এক ব্যক্তি।]]
কাদামাটির মধ্যে কেঁচো, ব্যাঙ, শামুক, কাঁকড়া, ঝিনুক, বাগদা চিংড়ি ইত্যাদি প্রাণী বাস করে। শূকর, জলহস্তী, গণ্ডার, মহিষ, ক্যাপিবারা ও হাতি সূর্যালোকের গরম থেকে বাঁচার জন্য কাদামাটিতে গড়াগড়ি দিয়ে স্নান করে থাকে। কাদামাটির প্রসাধন গুণাগুণে বিশ্বাসী অনেক মানুষও কাদায় স্নান করে থাকে।

হাইতিতে খাদ্য সংকটকালীন সময়ে কাদা মাটির টুকরাকে অনেকে খাদ্য হিসাবে গ্রহণ করে থাকে। 

## তথ্যসূত্র

বিষয়শ্রেণী:জলজ বাস্তুসংস্থান
বিষয়শ্রেণী:মৃত্তিকা
বিষয়শ্রেণী:মাটি ভিত্তিক নির্মাণ সামগ্রী
বিষয়শ্রেণী:সিরামিক উপকরণ
হলুদ (দ্ব্যর্থতা নিরসন)

**হলুদ** বলতে বোঝানো হতে পারে -
* হলুদ (বর্ণ) - একটি বিশেষ বর্ণ
* হলুদ (মসলা) - এক প্রকার মসলা
* হলুদ (প্রজাপতি)- এক প্রকার প্রজাপতি
মাইজপাড়া মঠ

**মাইজপাড়া মঠ** বাংলাদেশের মুন্সীগঞ্জ জেলার শ্রীনগর উপজেলার (বিক্রমপুরের) মাইজ পাড়া এলাকার একটি পুরাতন মঠ। ঢাকা থেকে বিক্রমপুরের দিকে নৌপথে অথবা সড়কপথে ঢুকতে গেলে পশ্চিম প্রান্তে দুটি সুউচ্চ মঠ চোখে পড়ে। তার একটি হল এই মাইজপাড়ার মঠ, অন্যটি হল শ্যামসিদ্ধির মঠ। মৃত্যুর পর চিতার স্থানকে স্মৃতি হিসেবে ধরে রাখার জন্য এ ধরনের মঠ তৈরি করা হয়েছিল। জমিদার তারাপ্রসাদ রায় মৃত্যুবরণ করলে তার চিতাস্থলে প্রায় ১৫০ বছর আগে ১২০ ফুট উচ্চতাবিশিষ্ট এই মঠটি তৈরি করা হয়। তার দুই সহধর্মিণী সুধামণি দেবী ও নবদুর্গা দেবী মৃত্যুবরণ করলে, এর দুই পাশে আরও দুটি ছোট আকৃতির মঠ তৈরি করা হয়। ১২৩ বছর আগে বাংলা ১২৯২ সনের ৩১ আষাঢ় ভুমিকম্পে মঠটি ভেঙে যায় এবং এক বছর পর বংলা ১২৯৩ সনের বৈশাখ মাসে তা পুননির্মাণ করা হয়। মঠের গায়ে লিখন থেকে বোঝা যায়, এটি তৈরি করেছিলেন রাজনারায়ণ নামে একজন নির্মাণ-কারিগর। মঠের খোপগুলোতে প্রচুর টিয়াপাখি বসবাস করে। অত্যন্ত চমৎকার নির্মাণশৈলী এবং কারুকার্যময় মঠের খোপগুলোতে প্রচুর টিয়াপাখি বসবাস করে। মঠের চুড়ায় তামার তৈরি দুটি কলস রয়েছে।

## তথ্যসূত্র

বিষয়শ্রেণী:বাংলাদেশের মঠ
ক্যানন

**ক্যানন** ইনকর্পোরেটেড (ইংরেজি: **Canon Inc.) **একটি জাপানি বহুজাতিক প্রতিষ্ঠান। এই প্রতিষ্ঠানটি চিত্রধারণ ও অপটিক্যাল বিভিন্ন পণ্য উৎপাদন ও বিপণনের জন্য বিশ্বজুড়ে পরিচিত। ক্যামেরা ছাড়াও প্রতিষ্ঠানটি ক্যামকর্ডার, ফটোকপিয়ার, প্রিন্টার ও মেডিকেল প্রযুক্তি পণ্য উৎপাদন করে থাকে। প্রতিষ্ঠানটির সদর ওটা, টোকিও, জাপানে।

Canon EOS R100 ২৫ মে ২০২৩ এ ভারতে মুক্তি পেয়েছে, ক্যানন ইওএস আর১০০ ক্যামেরাতে ডিজিক ৮ ইমেজ প্রসেসর ব্যবহার করা হয়েছে। আর ক্যামেরাটি ২৪.১ মেগাপিক্সেল ইমেজ সেন্সর সহ এসেছে। এটি সর্বোচ্চ ১/৪০০০এস শাটার স্পিড।

## পণ্য
* ডিজিটাল ক্যামেরা
* ডিজিটাল কপিয়ার
* প্রিন্টার
* ফ্ল্যাশ
* স্ক্যানার
* কম্পিউটার
* ক্যামকর্ডার

## তথ্যসূত্র

## বহিঃসংযোগ
* ক্যাননের প্রাতিষ্ঠানিক ওয়েবসাইট
* ক্যাননের অনলাইন ক্যামেরা জাদুঘর
* ক্যানন ইলেকট্রনিক বিসনেস মেশিনস্‌ লিমিটেড 
* Canon Owners Exchange


বিষয়শ্রেণী:১৯৩৭-এ প্রতিষ্ঠিত কোম্পানি
বিষয়শ্রেণী:বেলজিয়ান রয়েল ওয়ারেন্ট হোল্ডার
বিষয়শ্রেণী:লেন্স নির্মাতা
বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
বিষয়শ্রেণী:যন্ত্রপাতি অর্ধপরিবাহী কোম্পানি
বিষয়শ্রেণী:জাপানের আলোকচিত্র কোম্পানি
বিষয়শ্রেণী:কম্পিউটার প্রিন্টার কোম্পানি
বিষয়শ্রেণী:জাপানের ইলেকট্রনিক্স কোম্পানি
বিষয়শ্রেণী:টোকিও ভিত্তিক কোম্পানি
বিষয়শ্রেণী:১৯৩৭-এ জাপানে প্রতিষ্ঠিত
বিষয়শ্রেণী:ক্যামেরা
বিষয়শ্রেণী:১৯৩৭-এ প্রতিষ্ঠিত জাপানি কোম্পানি
বিষয়শ্রেণী:জাপানি মার্কা
বিষয়শ্রেণী:জাপানের প্রতিরক্ষা কোম্পানি
বিষয়শ্রেণী:জাপানে সদর দফতর বহুজাতিক কোম্পানি
ছাঁচ

thumb|খ্রীষ্টপূর্ব ১৪০০-১০০০ সালের একটি ছাঁচ।

**ছাঁচ** (ইংরেজি: Mould) হলো কোন সামগ্রীর হুবহু আদলে তৈরি একটি কাঠামো যা ঐ সামগ্রী প্রস্তুতিতে ব্যবহৃত হয়। **ছাঁচ** বা মোল্ড ব্যবহার করে সামগ্রী তৈরির পদ্ধতিকে **ঢালাই** (ইংরেজি: Moulding) বলে । কার্যত ছাঁচ হল একটি ফাঁপা গর্ত যাতে উত্তপ্ত তরল ধাতু, প্লাস্টিক, কাচ অথবা সিরামিক ঢালা হয় এবং ঠাণ্ডা হয়ে উক্ত তরল উপাদানটি জমাট বেঁধে ঐ গর্তের আকার ধারণ করে। যে সামগ্রীটি উৎপাদন করা হবে, হুবহু সেই আদলে ফাঁপা ছাঁচ তৈরি করতে হয়।

ছাঁচ তৈরির পদ্ধতি টি বেশ মজার। মনে করুন আপনি একটি লোহার বল ঢালাই পদ্ধতিতে তৈরি করবেন। তাহলে প্রথমে আপনাকে ঐ বলের মতই একটা প্রতিলিপি(Pattern) তৈরি করে নিতে হবে। এটি তৈরি করা হয় কাঠ, প্লাস্টিক, মোম, সিরামিক অথবা ধাতু দিয়ে। তারপর এই প্রতিলিপিটির চারপাশ ছাঁচ তৈরির কাঁচামাল দিয়ে ভরতে হয়। এখন এই সমাবেশ থেকে প্রতিলিপিটি কে সরিয়ে নিলে, ঐ বলের মতই ফাঁপা গর্ত তৈরি হয়। প্রতিলিপির আকৃতি উৎপাদিত বস্তুর মত হলেও, আকার ঐ বস্তুর চেয়ে কিছুটা বড় বা ছোট হয়। কতখানি বড় বা ছোট হবে তা নির্ধারন করবেন ছাঁচ প্রস্তুতকারক বিভিন্ন হিসেব নিকেশ করে। প্রতিলিপিটি যতটুকু বড় বা ছোট করা যাবে তার মান কে অ্যালাউয়েন্স (Allowance) বলে ।

**বিভিন্ন ধরনের ছাঁচ তৈরির পদ্ধতি**:

* কম্প্যাকশন প্লাগ সেন্টারিং(Compaction plus sintering)
* ইঞ্জেকশন মোল্ডিং (Injection molding)
** রিঅ্যাকশন ইঞ্জেকশন মোল্ডিং (Reaction injection molding)
* কমপ্রেশন মোল্ডিং (Compression molding)
* ট্রান্সফার মোল্ডিং (Transfer molding)
* এক্সটরশন মোল্ডিং (Extrusion molding)
* ব্লো মোল্ডিং (Blow molding)
* রোটেশনাল মোল্ডিং (Rotational molding)
* থার্মোফর্মিং (Thermoforming)
** ভ্যাকুয়াম ফর্মিং (Vacuum forming) এটি থার্মোফর্মিং এর সরলিকৃত পদ্ধতি
* ল্যামিনেটিং (Laminating)
* এক্সপান্ডেবল বেড মোল্ডিং (Expandable bead molding)
* ফোম মোল্ডিং (Foam molding)
* রোটোমোল্ডিং(Rotomolding)
* ভ্যাকুয়াম প্লাগ অ্যাসিস্ট মোল্ডিং (Vacuum plug assist molding)
* প্রেসার প্লাগ অ্যাসিস্ট মোল্ডিং(Pressure plug assist molding)
* ম্যাচড মোলড(Matched mold)


Image:Injection molding die side A.JPG|"A" side of die for 25% glass-filled acetal with 2 side pulls.
Image:Injection molding die with insert.JPG|Close up of removable insert in "A" side.
Image:Injection molding die B side.JPG|"B" side of die with side pull actuators.
Image:Injection molding die insert.JPG|Insert removed from die.


## তথ্যসূত্র
* [ইংরেজি উইকিপিডিয়া](http://en.wikipedia.org/wiki/Molding_(process))

বিষয়শ্রেণী:যন্ত্রকৌশল
পানিবাহিত রোগ

অপরিশুদ্ধ পানি পান করার মাধ্যমে অথবা সেই পানি রন্ধন ইত্যাদি কার্যে ব্যবহার করার ফলে যে ধরনের ব্যাধি সংক্রামিত হয়ে থাকে তাকেই বলা হয় **পানিবাহিত রোগ** বা **জলবাহিত রোগ**। এই ধরনের অসুখ সাধারণত পানিতে বিচরণশীল রোগসৃষ্টিকারী জীবাণুদের দ্বারা সংঘটিত হয়। বিশ্ব স্বাস্থ্য সংস্থার পরিসংখ্যান অনুসারে প্রত্যেক বছর পৃথিবীতে প্রায় দশ লক্ষ মানুষের মৃত্যুর কারণ হল **পানিবাহিত রোগ**। সমীক্ষায় দেখা গেছে যে এই রোগ সংক্রমণের মূল কারণ হল উন্নয়নশীল দেশগুলিতে অপরিশুদ্ধ পানি সরবরাহ এবং পরিচ্ছনতার অভাব। এর ফলে আক্রান্তদের মধ্যে শিশুদের সংখ্যাধিক্য লক্ষ্যণীয়। কেবল তাই নয়, বাংলাদেশ, ভারতসহ বিশ্বের প্রায় সকল উন্নয়নশীল দেশের গ্রামাঞ্চলে স্বাস্থ্যসচেতনতার প্রভূত অভাব পরিলক্ষিত হয়। সাধারণত উক্ত অঞ্চলসমূহের মানুষ বিভিন্ন জলাশয়ের পানি পান করে থাকে এবং রন্ধনকার্যেও তা ব্যবহার করে। আবার স্নান, কাপড় কাঁচা এবং গবাদি পশুর স্নানাদিও সেই একই জলাশয়ে সম্পন্ন হয়ে থাকে। ফলত জলাশয়ের পানি দূষিত হয় এবং সেই পানি মানবশরীরে প্রবেশ করার ফলে বিবিধ প্রকার পানিবাহিত রোগও দূষিত পানির মাধ্যমে মানবদেহে সংক্রামিত হয়। এইভাবে এইসমস্ত অঞ্চলের মানুষদের মধ্যে আন্ত্রিক, ইত্যাদি রোগের প্রকোপ বৃদ্ধি পায়।

## বহিঃসংযোগ
* ICS 91.140.60 Water supply systems - A series of the ISO standards
* World Health Organization
* Water-related Diseases, Contaminants, and Injuries Listing of water-related diseases, contaminants and injuries with alphabetical index, listing by type of disease (bacterial, parasitic, etc.) and listing by symptoms caused (diarrhea, skin rash, and many more ) including links to other resources (CDC's Healthy Water site)
* Center for Diseases Control U.S.
* https://web.archive.org/web/20100514185555/http://www.traveldoctor.co.uk/swit.htm gives a rating of water safety worldwide
* Genome information on *Shigella* and *Salmonella* is available at the NIAID PathoSystems Resource Integration Center (PATRIC)

বিষয়শ্রেণী:পানি
বিষয়শ্রেণী:পানিবাহিত রোগ
বিষয়শ্রেণী:পানীয় জল
বিষয়শ্রেণী:পয়ঃনিষ্কাশন
বিষয়শ্রেণী:পরিবেশগত স্বাস্থ্য
এরিক ডিমাইন

**এরিক ডিমাইন** ম্যাসাচুসেট্‌স ইনস্টিটিউট অব টেকনোলজি এর কম্পিউটার বিজ্ঞানের একজন অধ্যাপক।

## জন্ম ও শিক্ষাজীবন
মাত্র ১৪ বছর বয়সেই সে তার স্নাতক ডিগ্রী অর্জন করে এবং ২০ বছর বয়সেই সে ম্যাসাচুসেট্‌স ইনস্টিটিউট অব টেকনোলজি এর ইতিহাসের সর্বকনিষ্ঠ অধ্যাপক হিসাবে যোগদান করেন। 

## তথ্যসূত্র

## বহিঃসংযোগ

* Erik Demaine
* 
* Biography in MIT News
* ''Between the Folds'' Documentary film featuring Erik Demaine and 14 other international origami practitioners
* 

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক
বিষয়শ্রেণী:কানাডীয় কম্পিউটার বিজ্ঞানী
বিষয়শ্রেণী:ওয়াটারলু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ডালহৌসি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:তাত্ত্বিক কম্পিউটার বিজ্ঞানী
বিষয়শ্রেণী:ম্যাকআর্থার সভ্য
গৌরীশঙ্কর

হিন্দুপুরাণ বর্ণিত হিমালয়ের সর্বোচ্চ চূড়া। এর উচ্চতা ৭১৩৪ মিটার এবং রোলয়ালিং হিমালয়ের দ্বিতীয় সর্বোচ্চ পর্বত শৃঙ্গ। নেপাল ও তিব্বতের সীমান্তের এই পর্বতটির তিব্বতি নাম জোমো সেরিংমা। কাঠমান্ডু থেকে ১০০ কিমি উত্তর-পূর্বে অবস্থিত এই পর্বতটি।

১৯৭৯ সালে প্রথম এই পর্বতটিতে আরোহণ করতে সক্ষম হয় মার্কিন ও নেপালীদের একটি যৌথ অভিযাত্রী দল।

## তথ্যসূত্র

বিষয়শ্রেণী:তিব্বতের পর্বত
বিষয়শ্রেণী:এশিয়ার আন্তর্জাতিক পর্বত
বিষয়শ্রেণী:দোলখা জেলা
বিষয়শ্রেণী:বাগমতী প্রদেশের পর্বত
আব্রাহাম লিঙ্কনের বাসস্থান

**লিংকন হোম ন্যাশনাল হিস্টরিক সাইট** হলো মার্কিন যুক্তরাষ্ট্রের ইলিনয় অঙ্গরাজ্যের স্প্রিংফিল্ড শহরে অবস্থিত সাবেক রাষ্ট্রপতি আব্রাহাম লিংকন এর বাড়ি। এখানে লিংকন ১৮৪৪ হতে ১৮৭১ পর্যন্ত বাস করেন। বর্তমানে এই বাড়িটির চার পাশের ৪ ব্লক এলাকাকে লিংকনের স্মারক জাদুঘর হিসাবে সংরক্ষণ করা হয়েছে।

লিংকন ও তার স্ত্রী মেরি টড লিংকন ১৮৪৪ সালে বাড়িটি কিনেন। এটি লিংকনের মালিকানার একমাত্র গৃহ। এর অবস্থান ৮ম ও জ্যাকসন স্ট্রীটের কোনায়। দ্বিতল বাড়িটিতে ১২টি কক্ষ আছে। এখানে থাকার সময়ে ১৮৪৬ সালে লিংকন মার্কিন কংগ্রেসে এবং ১৮৬০ সালে মার্কিন রাষ্ট্রপতি নির্বাচনে জয়ী হন।

এই বাড়ি, এবং লিংকনের সমাধিকে ১৯৬০ সালের ১৯শে ডিসেম্বর জাতীয় ঐতিহাসিক স্থান হিসাবে মার্কিন সরকার স্বীকৃতি দেয়। ১৯৬৬ সালের অক্টোবর ১৫ তারিখে এটিকে মার্কিন জাতীয় ঐতিহাসিক স্থানের তালিকায় যোগ করা হয়। লিংকনের এই গৃহ এবং পার্শ্ববর্তী এলাকাকে ১৯৭১ সালের ১৮ই আগস্ট তারিখে মার্কিন জাতীয় ঐতিহাসিক পার্ক এলাকা বলে ঘোষণা দেয়া হয়।  মার্কিন জাতীয় পার্ক সার্ভিস বর্তমানে এর দেখা শোনা করে থাকে। লিংকনের বড় ছেলে রবার্ট লিংকনের ইচ্ছা অনুসারে এই বাড়ি ও পার্শ্ববর্তী পার্কে বিনামূল্যে প্রবেশ করা যায়।

## ছবি

Image:Lincoln Home.jpg
Image:Lincoln Home National Historic Site.JPG|Lincoln home historic district
Image:lincoln_home_springfield.jpg|Most photographed corner of the Lincoln home


## তথ্যসূত্র

বিষয়শ্রেণী:আব্রাহাম লিংকন
উৎপলকুমার বসু

**উৎপলকুমার বসু** (৩ আগস্ট ১৯৩৯ - ৩ অক্টোবর ২০১৫) বাংলা সাহিত্যে হাংরি আন্দোলন-এর একজন খ্যাতনামা কবি । ১৯৬০ পর্যন্ত তিনি কৃত্তিবাস গোষ্ঠীর কবি হিসাবে পরিচিত ছিলেন ।

## হাংরি আন্দোলন

সমীর রায়চৌধুরীর কলেজ - জীবনের বন্ধু উৎপল ১৯৬১ সালে হাংরি আন্দোলন এর সূত্রপাত ঘটতেই তাতে যোগ দেন, এবং তার কবিতা রচনার ধারায় বাঁকবদল ঘটে । হাংরি আন্দোলন এর কারণে ১৯৬৪ সালে তার বিরুদ্ধেও গ্রেপতারি পরোয়ানা জারি হয়েছিল । সেকারণে তিনি যোগমায়া দেবী কলেজের অধ্যাপনা থেকে বরখাস্ত হন । ১৯৬৫ সালে অভিমানাহত উৎপল লন্ডনে গিয়ে বসবাস আরম্ভ করেন । সেখানে তিনি শিক্ষকতা করতেন । লন্ডনে বসবাসকালে তিনি বিবাহ করেন এবং কবিতা লেখা থেকে সাময়িক বিরতি নেন ।

## সাহিত্যধারা
দুই দশক পর কলকাতায় ফিরে উৎপলকুমার বসু পুনরায় কবিতা লেখা আরম্ভ করেন । তার সমসাময়িক, এমনকি তরুণতর কবিদের তুলনায় তার কবিতা ছিল সম্পূর্ণ নূতন ।নিরাসক্ত ও নির্লিপ্তভাবে বস্তুস্বভাবের যথাযথ বর্ণনা তার কবিতার মুখ্য বৈশিষ্ট্য । বস্তুর অভ্যন্তর সত্যের অভিমুখে কবিতাকে চালনা করেছেন উৎপল । তার চারপাশে ছড়িয়ে থাকা জীবন প্রকৃতি কোনো রহস্যভূমি রচনা না করেই তার কবিতে মেলে ধরে বর্তমান সমাজবাস্তবতা । উৎপলকুমার বসু বহুলব্যবহৃত শব্দগুলোকে কবিতার শরীরে এমনভাবে স্হাপন করেছেন যে তার ফলে তৈরি হয়েছে বাক্যের নূতন মাত্রা । অনেকে অবশ্য বলেন তার কবিতা 'আকারসর্বস্ব'।

## কাব্যগ্রন্থ
* চৈত্রে রচিত কবিতা (১৯৬১)
* পুরী সিরিজ (১৯৬৪)
* আবার পুরী সিরিজ (১৯৭৮)
* লোচনদাস কারিগর (১৯৮২)
* খণ্ডবৈচিত্রের দিন (১৯৮৬)
* শ্রেষ্ঠ কবিতা ( ১৯৯১)
* সলমাজরির কাজ (১৯৯৫)
* পদ্যসংগ্রহ (১৯৯৬ )
* কবিতাসংগ্রহ (১৯৯৬)
* কহবতীর নাচ (১৯৯৭)
* নাইট স্কুল (১৯৯৯)
* টুসু আমার চিন্তামণি (২০০০)
* পিয়া মন ভাবে

## তথ্যসূত্র

* যোগসূত্র উৎপলকুমার বসু সংখ্যা (১৯৯৪) । সম্পাদক: বিনয় ঘোষ । টি.জি. ২/২৯, তেঘরিয়া, হাতিয়ারা, কলকাতা ৭০০০৫৯ । আলোচকগণ : তরুণ বন্দ্যোপাধ্যায়, যোগেন চৌধুরী, প্রশান্ত মাজী, অলোকরঞ্জন দাশগুপ্ত, মিহির চক্রবর্তী, রাঘব বন্দ্যোপাধ্যায়, বীরেন্দ্রনাথ রক্ষিত, উপল দত্তগুপ্ত, গৌতম বসু, চৈতালী চট্টোপাধ্যায়, কালীকৃষ্ণ গুহ ও রঞ্জন বন্দ্যোপাধ্যায় ।

## বহিঃসংযোগ
* উৎপলকুমার বসু ও আন্যান্য হাংরিদের নথিপত্রের সংগ্রহশালা 
* টাইম ম্যাগাজিনে প্রকাশিত উৎপলকুমার বসু ও আন্যান্য হাংরিদের সংবাদ ও ছবি  
* উৎপলকুমার বসু বিশেষ সংখ্যা, লিটল ম্যাগাজিন বিন্দুর অনলাইন সংস্করণ আগস্ট ২০২০

বিষয়শ্রেণী:হাংরি প্রজন্ম
বিষয়শ্রেণী:১৯৩৯-এ জন্ম
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:২০১৫-এ মৃত্যু
বিষয়শ্রেণী:বাঙালি হিন্দু
বিষয়শ্রেণী:বাঙালি পুরুষ কবি
বিষয়শ্রেণী:২০শ শতাব্দীর বাঙালি কবি
বিষয়শ্রেণী:২১শ শতাব্দীর বাঙালি কবি
বিষয়শ্রেণী:ভারতীয় কবি
বিষয়শ্রেণী:ভারতীয় সাহিত্য সমালোচক
বিষয়শ্রেণী:ভারতীয় পুরুষ লেখক
বিষয়শ্রেণী:ভারতীয় পুরুষ কবি
বিষয়শ্রেণী:ভারতীয় অনুবাদক
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২০শ শতাব্দীর ভারতীয় অনুবাদক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:পশ্চিমবঙ্গের কবি
বিষয়শ্রেণী:কলকাতার লেখক
বিষয়শ্রেণী:কলকাতা জেলার ব্যক্তি
বিষয়শ্রেণী:২১শ শতাব্দীর ভারতীয় অনুবাদক
নৈনিতাল

**নৈনিতাল**   ভারতের উত্তরাখণ্ড অঙ্গরাজ্যের একটি শহর। এটি রাজ্যটির কুমায়ুন বিভাগের নৈনিতাল জেলার সদর শহর। শহরটি বহিঃস্থ হিমালয় পর্বতমালার পাদদেশে সমুদ্র সমতল থেকে ২০৮৪ মিটার উচ্চতায় অবস্থিত। শহরটি পর্বতবেষ্টিত নাশপাতি আকারের একটি হ্রদের উপত্যকাতে অবস্থিত। এখানকার পর্বতগুলির চূড়া থেকে দৃশ্যমান ভূ-দৃশ্যাবলি অসাধারণ। দক্ষিণে রয়েছে বিস্তীর্ণ সবুজ সমভূমি আর উত্তরে তাকালে দেখা যাবে বরফাবৃত হিমালয়ের কেন্দ্রীয় পর্বতগুলির সারি (নন্দা দেবী, ত্রিশূল এবং নন্দা কোট যাদের মধ্যে অন্যতম)। 

মুন্সী প্রেমচাঁদ, রাডিয়ার্ড কিপলিং এবং জিম করবেট তাদের রচনাতে নৈনিতালের উল্লেখ করেছেন। জিম করবেট স্বয়ং এখানে বাস করতেন। অমিতাভ বচ্চন এখানকার শেরউড কলেজে পড়াশোনা করেন। ১৯শ শতকের দ্বিতীয়ার্ধে ভিক্টোরীয় যুগে এখানে মূলত ইংরেজ প্রশাসক ও কর্মচারীরা বাস করতেন। এখানকার বিভিন্ন প্রতিষ্ঠান ও বাসভবনের স্থাপত্যে এর ছাপ আজও রয়ে গেছে।

নৈনিতালে বর্তমানে প্রায় ৩৯ হাজার লোকের বাস।

## তথ্যসূত্র


বিষয়শ্রেণী:উত্তরাখণ্ডের শহর
বিষয়শ্রেণী:উত্তরাখণ্ডের পর্যটন
পণ্য

অর্থশাস্ত্রে **পণ্য** বলতে মূলত মূল্য আরোপিত পণ্যকে বোঝানো হয়। এটির ইংরেজি প্রতিশব্দ, "commodity".

ইংরেজি শব্দটির উৎপত্তি ল্যাটিন "commode" ধাতু থেকে যার অর্থ "সঠিক পরিমাপণ। মার্ক্সীয় অর্থনীতিতে পণ্য এবং তার উপযোগের উপর বিশেষ গুরুত্ব আরোপ করা হয়েছে। মার্ক্সের মতে, যে কোন পণ্যের রয়েছে একটা গুণ, যা হলো তা মানুষের কোন প্রয়োজন বা চাহিদা মেটায়। এই চাহিদা হতে পারে বাস্তবিক, যেমন খাদ্যদ্রব্য, আবার কাল্পনিক বা বিলাস দ্রব্য, যেমন, রং ফর্সা করার ক্রীম। পণ্যের এই গুণটিকে মার্ক্স 'উপযোগীতা' (use-value) বলে উল্লেখ করেছেন। উপযোগীতাই মূলত পণ্যের ভৌত বৈশিষ্ট্যকে নির্দেশ করে, যা মানুষের জীবনযাত্রা সহজ বা সুখকর করে।

## তথ্যসূত্র

* দ্য ক্যাপিটাল - প্রথম খন্ড http://www.marxists.org/archive/marx/works/1867-c1/ch01.htm

বিষয়শ্রেণী:অর্থনীতি (সামাজিক বিজ্ঞান)
বিষয়শ্রেণী:পূর্ণ-বিনিমেয় পণ্য
গালিথিয়া

থাম্ব|গ্যালিসিয়ার একটি স্যাটেলাইট ভিউ
**গালিথিয়া** (স্পেনীয় ভাষায়: Galicia) উত্তর-পশ্চিম স্পেনের একটি স্বায়ত্বশাসিত অঞ্চল। এটি ইউরোপের সবচেয়ে প্রাচীন রাজ্যগুলির একটি। এটি আ কোরুনিয়া, লুগো, ওউরেন্সে এবং পোন্তেভেদ্রা প্রদেশগুলি নিয়ে গঠিত। গালিথিয়ার দক্ষিণে পর্তুগাল, পূর্বে স্পেনের কাস্তিল ও লেয়ন এবং আস্তুরিয়াস অঞ্চল, এবং উত্তরে ও পশ্চিমে আটলান্টিক মহাসাগর। সান্তিয়াগো দে কোম্পোসতেলা গালিথিয়া অঞ্চলের রাজধানী।

## তথ্যসূত্র


## বহিঃসংযোগ

* Petroglyphs from Galicia
* Irish genes from Galicia
* Walking the Camino de Santiago, A Guide The end of the Camino at Santiago and also Cape Finisterre
* Galicia's National Tourism Board
* Photographs of Galicia
* Videos from Galicia
* Rural tourism in Galicia
* Photograph of forest fire in Galicia
* Landscape photographs of Galicia

বিষয়শ্রেণী:স্পেনের স্বায়ত্তশাসিত অঞ্চল
আস্তুরিয়াস

থাম্ব|৮০০ খ্রিস্টাব্দে আস্তুরিয়াস এবং এর প্রতিবেশী দেশের অবস্থান
**আস্তুরিয়াস** (, ) স্পেনের একটি স্বায়ত্বশাসিত অঞ্চল। এটি মধ্যযুগে একটি স্বতন্ত্র রাজ্য ছিল। আস্তুরিয়াস স্পেনের উত্তরে বিস্কে উপসাগরের (স্পেনে উপসাগরটি Mar Cantábrico *মার্‌ কান্তাব্রিকো* "কান্তাব্রীয় সাগর" নামে পরিচিত) উপকূলে অবস্থিত। ওবিয়েদো (Oviedo) শহর আস্তুরিয়াসের রাজধানী। হিহন (Gijón) একটি সমুদ্র বন্দর এবং এ অঞ্চলের বৃহত্তম শহর। আবিলেস (Avilés) একটি গুরুত্বপূর্ণ শিল্পশহর।

আস্তুরিয়াসের পূর্বে কান্তাব্রিয়া, দক্ষিণে কাস্তিয়া ও লেওন, পশ্চিমে গালিথিয়ার লুগো প্রদেশ, এবং উত্তরে বিস্কে উপসাগর।

## তথ্যসূত্র

বিষয়শ্রেণী:স্পেনের স্বায়ত্তশাসিত অঞ্চল
সবুজ স্পেন

250px|right|thumb|স্পেনের জলবায়ু অঞ্চলসমূহ, সবচেয়ে উত্তরে সবুজ স্পেনের বিস্তার দেখা যাচ্ছে
**সবুজ স্পেন** (স্পেনীয় ভাষায়: España Verde *এস্পানিয়া বের্দে*) বলতে স্পেনের উত্তরাংশে আটলান্টিক মহাসাগরের তীরে অবস্থিত গালিথিয়া, এবং কান্তাব্রীয় পর্বতমালা ও বাস্ক পর্বতমালার উত্তরের উপকূলীয় অঞ্চলগুলিকে বোঝানো হয়। এটি পশ্চিমে গালিথিয়া থেকে পূর্বে ফ্রান্স-স্পেন সীমান্ত পর্যন্ত বিস্তৃত। গালিথিয়া ছাড়াও এই অঞ্চলে আস্তুরিয়াস, কান্তাব্রিয়া এবং বাস্ক দেশের উত্তর অর্ধাংশ অন্তর্ভুক্ত।

সবুজ স্পেনের এরূপ নামকরণের কারণ হল এখানে একটি আর্দ্র ও মৃদু মহাসাগরীয় জলবায়ু বিদ্যমান। আটলান্টিক মহাসাগরের আর্দ্র বায়ুপ্রবাহ এখানকার পর্বতগুলিতে বাধা পায় এবং উত্তরের উপকূলে বৃষ্টিপাত ঘটায়। আবার অক্টোবর মাসের দিকে দক্ষিণ-পশ্চিম থেকে আগত বায়ুপ্রবাহ পর্বতে বাধা পেলে পর্বতগুলির দক্ষিণ পাদদেশে বৃষ্টিপাত হয়। ফলে পর্বতগুলির দুই পাদদেশেই বছরজুড়ে ঘটে সবুজের সমারোহ। এটি স্পেনের সবচেয়ে আর্দ্র ও সবুজ অঞ্চল। এখানে বিচ ও ওক গাছের অরণ্য খুবই সাধারণ। ইদানীং গালিথিয়াতে ইউক্ল্যালিপ্টাস এবং মন্টারে পাইন গাছ দিয়ে বনায়ন হচ্ছে।

## গ্যালারি

Image:Rural_Basque_Country.jpg|গ্রাম্য বাস্ক দেশ
Image:Turieno.jpg|পিকোস দে এউরোপা.
Image:TraditionalHorreo.jpg|আস্তুরিয়াসের ঐতিহ্যবাহী ওর্‌রেও
Image:Gaztelugatxe_Connected.jpg|বাস্ক উপকূল
Image:Playa de Berria.JPG|কান্তাব্রিয়ার উপকূল
Image:Galiciacoast.jpg|গালিথিয়ার উপকূল
Image:PlayaDeBallota.jpg|আস্তুরিয়াসের উপকূল


## বহিঃসংযোগ
* Green Spain Green Spain's official site.
* Visit Asturias A guide to Spain's Natural Paradise in English.

বিষয়শ্রেণী:স্পেনের ভূগোল
বিষয়শ্রেণী:উপকূল
কান্তাব্রিয়া

থাম্ব|ক্যান্টাব্রিয়ার টপোগ্রাফিকাল মানচিত্র।
**কান্তাব্রিয়া** (স্পেনীয় ভাষায়: Cantabria) স্পেনের একটি প্রদেশ ও স্বায়ত্বশাসিত অঞ্চল। সান্তানদের এর রাজধানী শহর। কান্তাব্রিয়ার পূর্বে বাস্ক দেশ (বিস্কে প্রদেশ), দক্ষিণে কাস্তিয়া ও লেওন (লেওন, পালেন্থিয়া ও বুর্গোস প্রদেশগুলি), পশ্চিমে আস্তুরিয়াস এবং উত্তরে বিস্কে উপসাগর।

কান্তাব্রিয়া ঊর্ধ্ব প্যালেওলিথিক যুগের বিভিন্ন প্রত্নতাত্ত্বিক স্থানের জন্য বিখ্যাত। এখানকার সুপ্রাচীন (১৬ হাজার থেকে ৯ হাজার খ্রিস্টপূর্বাব্দ) আলতামিরা গুহাসহ আরও নয়টি গুহাকে ইউনেস্কোর বিশ্ব ঐতিহ্যবাহী স্থান ঘোষণা করা হয়েছে।

বিষয়শ্রেণী:স্পেনের স্বায়ত্তশাসিত অঞ্চল
মিয়ানমারের শহর

থাম্ব|ইয়াঙ্গুনের দর্শনীয় স্থান
ইয়াংগুন মায়ানমারের রাজধানী, বৃহত্তম শহর ও প্রধান সমুদ্রবন্দর। মধ্য মায়ানমারে অবস্থিত ম্যান্ডালে একটি গুরুত্বপূর্ণ বাণিজ্যকেন্দ্র। অন্যান্য গুরুত্বপূর্ণ শহরের মধ্যে আছে মার্তাবান উপসাগরের তীরে অবস্থিত মুলমেইন, এবং বঙ্গোপসাগরের তীরে অবস্থিত গুরুত্বপূর্ণ বন্দর শহর সিত্তোয়ে।

বিষয়শ্রেণী:দেশ অনুযায়ী শহরের তালিকা
বিষয়শ্রেণী:মিয়ানমারের জনবহুল স্থান
মিয়ানমারের প্রশাসনিক বিভাগ

মিয়ানমার দেশটি মূল মিয়ানমার অঞ্চল এবং আরও সাতটি রাজ্য নিয়ে গঠিত। এগুলি হল চিন, কাচিন, কারেন, মন, রাখাইন, এবং শান। মূল মিয়ানমার সাতটি বিভাগে বিভক্ত -  ইরাবতী, মাগোয়ে, ম্যান্ডালে, পেগু, ইয়াঙ্গুন, সাগাইং, এবং তেনাসসেরিম।

## প্রশাসনিক বিভাগসমূহ
### রাজ্য, অঞ্চল এবং সংযুক্ত অঞ্চল
মিয়ানমার রাজ্য (States), অঞ্চল (Regions) এবং কেন্দ্রশাসিত অঞ্চলে (Union Territories) বিভক্ত। সেগুলোর নাম এখানে ছক আকারে দেয়া হলওঃ 

### স্ব-শাসিত অঞ্চল এবং বিভাগসমূহ
মিয়ানমারে স্ব-শাসিত এলাকাসমূহ (Self-Administered Zones) এবং স্ব-শাসিত বিভাগসমূহের (Self-Administered Divisions) নাম এখানে ছক আকারে দেয়া হলওঃ

## প্রশাসনের ধরন

মিয়ানমারের রাজ্য, অঞ্চল এবং স্বশাসিত অঞ্চলসমূহ ২০০৮ সালের নতুন সংবিধান দ্বারা নির্দেশিত।

## তথ্যসূত্র

বিষয়শ্রেণী:দেশ অনুযায়ী রাজ্যক্ষেত্র
বিষয়শ্রেণী:মিয়ানমার
বিষয়শ্রেণী:এশিয়ার প্রশাসনিক অঞ্চল
বিষয়শ্রেণী:এশিয়ার দেশের প্রশাসনিক উপবিভাগ
বিষয়শ্রেণী:মিয়ানমারের প্রশাসনিক উপবিভাগ
মিয়ানমারের জনপরিসংখ্যান

থাম্ব|১৯৬১-২০০৩ জনসংখ্যা বৃদ্ধির গ্রাফ
মায়ানমারের দুই-তৃতীয়াংশ লোক বর্মী জাতির লোক। এরা তিব্বতি ও চীনাদের সমগোত্রীয়। এছাড়াও দেশটিতে অনেকগুলি সংখ্যালঘু জাতি আছে, যাদের নিজস্ব ভাষা ও সংস্কৃতি আছে। এদের মধ্যে সবচেয়ে গুরুত্বপূর্ণ হল কারেন ও শান জাতি। দুইটি জাতিই জনসংখ্যার ১০%-এরও কম। এছাড়াও আরাকানি, মন, চিন, কাচিন, ইত্যাদি ছোট ছোট সম্প্রদায় আছে। কারেন জাতির লোকেরা মূলত থাইল্যান্ডের সাথে সীমান্তবর্তী অঞ্চলে ও ব-দ্বীপ অঞ্চলে গ্রামে বাস করে। শান জাতির লোকেরা বিস্তীর্ণ শান মালভূমিতে বাস করে। মন জাতির লোকেরা তেনাসসেরিম উপকূলে এবং আরাকানি জাতির লোকেরা বাংলাদেশের কাছে আরাকান উপকূলে বাস করে। চিন জাতির লোকেরা ভারতের সাথে সীমান্তবর্তী অঞ্চলে শানদের সাথে একত্রে বাস করে। কাচিন জাতির লোকেরা উত্তরে চীন সীমান্তের কাছে বাস করে। ব্রিটিশ আমলে (১৮২৬-১৯৪৮) মায়ানমারের শহর অঞ্চলে বেশ বড় সংখ্যক চীনা ও ভারতীয় লোক বাস করত। তবে অনেক চীনাই বর্মীদের সাথে আন্তঃবিবাহ করে মিশে গেছে। আর বেশির ভাগ ভারতীয়ই মায়ানমার ছেড়ে চলে গেছে। তবে অনেক 
টভারতীয় মুসলিম আরাকান উপকূলে তাদের ঐতিহ্যবাহী মাতৃভূমিতে এখনও বাস করে।

মায়ানমারের বেশির ভাগ সংখ্যালঘু জাতিই সীমান্তবর্তী এলাকায় বাস করে এবং ব্রিটিশ আমলে এদেরকে আলাদাভাবে শাসন করা হত। বার্মার স্বাধীনতার পর এরা অসহিষ্ণু হয়ে ওঠে। ১৯৪৮ সাল থেকে কারেন জাতির লোকেরা সশস্ত্র বিদ্রোহ শুরু করে এবং ১৯৫০-এর দশকে কাচিন জাতির লোকেরাও এদের সাথে যোগ দেয়। শানদের বিভিন্ন রাজনৈতিক সংগঠনও মাঝে মাঝে বিদ্রোহী হয়ে উঠেছে।

বিষয়শ্রেণী:দেশ অনুযায়ী জনপরিসংখ্যান
বিষয়শ্রেণী:মিয়ানমার
বিষয়শ্রেণী:এশিয়ার জনপরিসংখ্যান
মিয়ানমারের ধর্মবিশ্বাস

থাম্ব|মায়ানমারের ইয়াঙ্গুনে সেন্ট মেরি ক্যাথেড্রাল গির্জার সম্মুখভাগ।
মিয়ানমারের প্রায় সবাই বৌদ্ধধর্মের অনুসারী। বেশির ভাগ লোকই তেরাভাদা বৌদ্ধধর্মের অনুসারী। শ্রীলঙ্কা, থাইল্যান্ড, লাওস এবং ক্যাম্বোডিয়ার লোকেরাও একই ঘরানার বৌদ্ধধর্ম অনুসরণ করেন। একে হীনায়না বৌদ্ধধর্মও বলা হয়। অন্যদিকে চীন, কোরিয়া ও জাপানে বৌদ্ধধর্মের অপেক্ষাকৃত আধুনিক ও ব্যাপকতর একটি রূপ প্রচলিত, যার নাম মহায়না বৌদ্ধধর্ম। এছাড়া জাপান ও তিব্বতে প্রচলিত তান্ত্রিক বৌদ্ধধর্মের চেয়েও এটি বেশ আলাদা। মায়ানমারের বৌদ্ধরা সর্বপ্রাণবাদে বিশ্বাসী। তারা নাত নামের অশরীরী আত্মার উপাসনা করে। নাতদের উপলক্ষ করে নাত উৎসবের আয়োজন করা হয়। অনেক প্রচলিত চিকিৎসা পদ্ধতিও এই সংস্কৃতির অংশ। মিয়ানমারে বহুদিন থেকেও মুসলিমদের বাস। এছাড়াও এখানে পাহাড়ি এলাকায় অনেক খ্রিস্টান বাস করেন।

বিষয়শ্রেণী:দেশ অনুযায়ী ধর্মবিশ্বাস
বিষয়শ্রেণী:মিয়ানমার
বিষয়শ্রেণী:এশিয়ার ধর্মবিশ্বাস
বিষয়শ্রেণী:মিয়ানমারে ধর্ম
বিষয়শ্রেণী:দেশ অনুযায়ী দক্ষিণ-পূর্ব এশিয়ায় ধর্ম
অশনি

**অশনি** (**আইওএফ .৩২ পিস্তল** নামেও পরিচিত) একটি ভারতে তৈরি অর্ধস্বয়ংক্রিয় .৩২ ক্যালিবার পিস্তল। এটি তৈরি করেছে গান অ্যান্ড শেল ফ্যাক্টরি ইশাপুর সংস্থা।  এটি একটি অসামরিক আগ্নেয়াস্ত্র।

## তথ্যসূত্র

বিষয়শ্রেণী:ভারতের হাতবন্দুক
বিষয়শ্রেণী:.৩২ এসিপি আধা-স্বয়ংক্রিয় পিস্তল
প্রসেনজিৎ চট্টোপাধ্যায়

**প্রসেনজিৎ চট্টোপাধ্যায়** (জন্ম: ৩০ সেপ্টেম্বর ১৯৬২) একজন ভারতীয় অভিনেতা এবং প্রযোজক। আধুনিক বাংলা চলচ্চিত্রের অন্যতম প্রধান অভিনেতা হিসেবে তাকে ব্যাপকভাবে বিবেচনা করা হয়। তিনি মূলত বাংলা সিনেমায় কাজ করেন। তিনি বলিউডের প্রবীণ অভিনেতা বিশ্বজিৎ চ্যাটার্জির ছেলে । তিনি হৃষিকেশ মুখার্জির *ছোটো জিজ্ঞাসা -* তে শিশু অভিনেতা হিসেবে তার অভিনয় জীবন শুরু করেন, যার জন্য তিনি *[[বেঙ্গল ফিল্ম জার্নালিস্টস অ্যাসোসিয়েশন - সর্বাধিক প্রতিশ্রুতিবদ্ধ অভিনেত্রীর পুরষ্কার|বেঙ্গল ফিল্ম জার্নালিস্টস অ্যাসোসিয়েশন]] -* বছরের সবচেয়ে অসামান্য কাজের পুরস্কার জিতেছিলেন। এর পর তিনি শিশু অভিনেতা হিসেবে অন্যান্য চলচ্চিত্রে অভিনয় করেন । বিমল রায়ের 'দুটি পাতা' ছবির মাধ্যমে তার প্রথম প্রধান ভূমিকা আসে। প্রায় দুই দশকেরও বেশি সময় ধরে তিনি পশ্চিমবঙ্গের বাংলা চলচ্চিত্রের নায়ক হিসাবে শীর্ষস্থানে আছেন।

## পারিবারিক পরিচয়
প্রসেনজিৎ বিখ্যাত বাংলা এবং হিন্দি ছবির নায়ক বিশ্বজিৎ চট্টোপাধ্যায়ের একমাত্র পুত্র। প্রসেনজিৎ এর বোন পল্লবী চট্টোপাধ্যায় নিজেও একজন অভিনেত্রী। প্রসেনজিৎ এর প্রথম স্ত্রী ছিলেন বিখ্যাত অভিনেত্রী দেবশ্রী রায়, পরে তিনি অপর্না গুহঠাকুরতাকে বিয়ে করেন। বর্তমানে অর্পিতা পাল তার স্ত্রী। তাদের ত্রিসেনজিৎ চট্টোপাধ্যায় বলে এক পুত্র আছে।

## চলচ্চিত্র জীবন
প্রসেনজিৎ শিশুশিল্পী হিসাবে প্রথম অভিনয় করেন তার বাবা বিশ্বজিৎ পরিচালিত ১৯৬৮ খ্রিষ্টাব্দে মুক্তিপ্রাপ্ত ছবি ছোট্ট জিজ্ঞাসাতে। ১৯৮৩ খ্রিষ্টাব্দে দুটি পাতা ছবিতে প্রথম নায়ক হিসাবে তার আত্মপ্রকাশ ঘটে । ১৯৮৭ খ্রিষ্টাব্দে মুক্তিপ্রাপ্ত ছবি অমর সঙ্গী তার সবথেকে হিট ছবিগুলির মধ্যে অন্যতম।

প্রসেনজিৎ ১৯৮৯ খ্রিষ্টাব্দে ডেভিড ধাওয়ানের পরিচালনায় *আঁধিয়া* এবং ১৯৯১ খ্রিষ্টাব্দে মেহুল কুমারের পরিচালনায় *মিত মেরে মন কে* বলে দুটি হিন্দি ছবিতে নায়ক হিসাবে অভিনয় করেন । কিন্তু কোনো ছবিই সফলতা লাভ করেনি ।

প্রসেনজিৎ ঋতুপর্ণ ঘোষ পরিচালিত *উনিশে এপ্রিল*, *উৎসব*, *চোখের বালি*, *দোসর*, *খেলা* এবং *দ্য লাস্ট লিয়র* ছবিতে অভিনয় করেছেন । এর মধ্যে দ্য লাস্ট লিয়র ছবিটি ছিল তার অভিনীত একমাত্র ইংরেজি ছবি এবং এই ছবিতে তিনি অমিতাভ বচ্চনের সাথে অভিনয় করেন।

তিনি তপন সিন্‌হা পরিচালিত *আতঙ্ক*, তরুণ মজুমদার পরিচালিত *পথভোলা*, বুদ্ধদেব দাশগুপ্ত পরিচালিত *স্বপ্নের দিন* ছবিতে অভিনয় করেন। তিনি ২০১৭ সালে "বুম্বাদা শট রেডি" নামে আত্মজীবনী লিখেছেন ।

## চলচ্চিত্র

## পুরস্কার ও সম্মাননা

## টেলিভিশন উপস্থাপনা

## তথ্যসূত্র

## বহিঃসংযোগ
* 
* 
* ব্যক্তিগত ওয়েবসাইট : prosenjit.in

|-
! colspan="3" style="background: #DAA520;" | বিএফজেএ অ্যাওয়ার্ড
|-
 

|}

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:কলকাতার চলচ্চিত্র প্রযোজক
বিষয়শ্রেণী:বাঙালি অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:কলকাতার অভিনেতা
বিষয়শ্রেণী:বাংলা চলচ্চিত্র প্রযোজক
বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী
বিষয়শ্রেণী:কলাকার পুরস্কার বিজয়ী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা
কামোদ্দীপক অঙ্গপ্রত্যঙ্গ

**কামোদ্দীপক অঙ্গপ্রত্যঙ্গ** হলো শরীরের সেই সমস্ত অঙ্গ যা দেখলে অথবা স্পর্শ করলে যৌন উত্তেজনা ঘটে অর্থাৎ যৌন বাসনা জাগ্রত হয়। পুরুষ এবং স্ত্রী উভয় লিঙ্গেরই শরীরে এই ধরনের অঙ্গের অস্তিত্ব আছে। লিঙ্গভেদে এইসকল অঙ্গের তালিকা নিম্নে প্রদত্ত হল।

## নরদেহ
### বক্ষস্থল
বক্ষস্থল

### পুংস্তনবৃন্ত
পুংস্তনবৃন্ত

### নিতম্ব
নিতম্ব

### নাভি
নাভি

### শিশ্ন
শিশ্ন

### অণ্ডকোষ
অণ্ডকোষ

### শ্রোণিদেশ
শ্রোণিদেশ

## নারীদেহ
### শ্রোণিদেশ
শ্রোণি

### যোনি
যোনি

### ঊরু
ঊরু

### নিতম্ব
নিতম্ব

### নাভি
নাভি

## তথ্যসূত্র

## বহিঃসংযোগ

* 

বিষয়শ্রেণী:জৈবিক লিঙ্গ
বিষয়শ্রেণী:মানব যৌনতা
বিষয়শ্রেণী:যৌন উত্তেজনা
শুভমিতা বন্দ্যোপাধ্যায়

**শুভমিতা ব্যানার্জি** একজন ভারতীয় বাংলা গায়িকা। তার বহু বাংলা অ্যালবাম প্রকাশিত হয়েছে এবং তিনি বাংলা সংগীত জগতের সুপরিচিত শিল্পীদের মধ্যে অন্যতম।

## ব্যক্তিগত জীবন
ব্যানার্জি একটি বাংলা সংগীত পরিবারে জন্মগ্রহণ করেন । তার বাবা, শ্রী যশোদা দুলাল দাস একজন শাস্ত্রীয় সংগীতশিল্পী এবং তিনি তাকে সংগীতের প্রাথমিক শিক্ষা দেন। তিনি প্রশিক্ষণ নিয়েছেন আরও বেশ কয়েকজন গুরুর কাছে, যেমন— জয়পুর গ্বালিয়র ঘরানার পণ্ডিত উলহাস কশলকর, কিরানা ঘরানার অনিরুদ্ধ ভট্টাচার্য এবং বেনারস ঘরানার বিদুষী পূর্ণিমা চৌধুরীর কাছে। এছাড়াও তিনি পুরব আঙ্গ ঠুমরি, দাদরা, ছাইতি, কাজরি প্রভৃতি বিভিন্ন শাস্ত্রীয় ধারায় প্রশিক্ষণ নিয়েছেন। সুভমিতা কলকাতা বিশ্ববিদ্যালয় থেকে ইংরেজিতে অনার্স-সহ স্নাতক ডিগ্রি অর্জন করেন এবং ১৯৯৮ সালে রবীন্দ্রভারতী বিশ্ববিদ্যালয় থেকে ইংরেজিতে স্নাতকোত্তর ডিগ্রি সম্পন্ন করেন।

## ডিস্কোগ্রাফি

* আবিষ্কার – তাল অডিও
* ফিরে দেখা – তাল অডিও
* ইচ্ছেপাড়ি (২০০৪) – সাগরিকা মিউজিক
* বৃষ্টি পায়ে পায়ে (২০০৫) – সাগরিকা মিউজিক
* মনের হদিশ (২০০৬) – সাগরিকা মিউজিক
* গোপন কথাটি (২০০৬) – সাগরিকা মিউজিক
* যদি বন্ধু হও (২০০৭) – সাগরিকা মিউজিক
* চল গান ভেসে (২০০৯) – সাগরিকা মিউজিক
* অরুণোবাণী (২০১০) – সাগরিকা মিউজিক
* মেঘে ওড়া চিঠি (২০১১) – সাগরিকা মিউজিক
* শ্রেয়া ও সুভমিতা (২০১৩) – সাগরিকা মিউজিক
* পয়লা নম্বর (২০১৪) – রাগরঞ্জনী মিডিয়া ও এন্টারটেইনমেন্ট
* দুই দু’গুণে প্রেম (২০১৪) – আশা অডিও
* তোমায় ভালোবেসে (২০১৫) – আশা অডিও
* গালিবনামা (২০১৭) – আশা অডিও

## ডিস্কোগ্রাফি (চলচ্চিত্র)

* ভাগশেষ: দ্য রিমেইন্ডার (২০১৮)
* চিনি (২০২০)

## পুরস্কার

* আইটিসি সংগীত রিসার্চ একাডেমি, কলকাতা থেকে বৃত্তি লাভ।
* ভারত সরকারের জাতীয় বৃত্তি লাভ ১৯৯২ সালে।
* ১৯৯৩ সালে এইচএমভি গোল্ডেন ট্যালেন্ট কনটেস্ট-এ প্রথম স্থান অধিকার।
* ইটিভি বাংলায় প্রচারিত 'সা থেকে সা' অনুষ্ঠানে প্রথম স্থান অর্জন।
* বাংলা গানের প্রায় এক ডজন অ্যালবাম প্রকাশ করেছেন।
* ২০০-র বেশি টেলি-সিরিয়াল ও বাংলা চলচ্চিত্রে কণ্ঠ দিয়েছেন।
* ২০০৬, ২০০৭ ও ২০০৮ সালে টেলি-সিরিয়াল বিভাগে সেরা নারী কণ্ঠশিল্পীর পুরস্কার অর্জন।
* আনন্দবাজার পত্রিকা ও ৯১.৯ এফএম-এর পক্ষ থেকে তিনটি পুরস্কার লাভ, যার মধ্যে রয়েছে ‘সেরা নারী কণ্ঠশিল্পী’ পুরস্কার।
* রেডিও মির্চি সেরা নারী কণ্ঠশিল্পী পুরস্কার – ২০১২
* আধুনিক নারী কণ্ঠশিল্পী অফ দ্য ডিকেড – সেরার সেরা, স্মিউল মির্চি মিউজিক অ্যাওয়ার্ডস বাংলা – ২০২১ (সহযোগিতায় শিখর পান মসলা)
* সংগীতে অসামান্য কৃতিত্বের জন্য ১৭তম তুমি অনন্যা পুরস্কার – ২০২২

## পারফরম্যান্স

* ২০০৯ সালে যুক্তরাষ্ট্রের লস অ্যাঞ্জেলেসে "ইন্ডিয়া কলিং" অনুষ্ঠানে পণ্ডিত রবিশঙ্করজির প্রকল্পে বিশেষ পারফরম্যান্স করেন।
* ‘মেমোরিজ ইন মার্চ’ চলচ্চিত্রে তার গাওয়া গান অত্যন্ত জনপ্রিয় হয়, যা লিখেছিলেন ঋতুপর্ণ ঘোষ এবং সুর করেছিলেন দেবজ্যোতি মিশ্র।
* ২০১১ সালের জুলাই মাসে তিনি পূর্বাঞ্চল সাংস্কৃতিক কেন্দ্র এবং এসআরএ-র যৌথ উদ্যোগে আয়োজিত ‘গুরু-শিষ্য পরম্পরা’ সংগীত উৎসবে অংশগ্রহণ করেন।
* তিনি ২০১১ সালে আইটিসি এসআরএ সংগীত সম্মেলনে অংশগ্রহণ করেন।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:বাঙালি সঙ্গীতশিল্পী
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:মালদহ জেলার ব্যক্তি
বিষয়শ্রেণী:ভারতীয় গায়িকা-গীতরচয়িতা
বিষয়শ্রেণী:কলকাতার সঙ্গীতশিল্পী
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:রবীন্দ্রভারতী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৭২-এ জন্ম